Joachim Oporin

Joachim OPORIN (naskiĝinta la  en Neumünster, mortinta la  en Göttingen) estis germana teologo. 
 Vivo kaj agado 
Estante filo de predikisto li trejniĝis ĉe la Urba lernejo de sia naskiĝurbo. Baldaŭ li iris Hamburgon por ĝui instruadon privatan. De 1711 li studentis ĉe la universitato de Kiel pri filozofio: tie li aŭdis prelegojn de Matthias Nicolaus Kortholt, Andreas Ludwig Königsmann kaj Friedrich Gentzke. Paralele li frekventis teologiajn kursojn de Heinrich Muhle kaj Albert zum Felde; tre interesis lin ekzegezo. Post kiam en 1716 li disputadon havis pri la temo De subiectis et praetentionibus regni divini li venis en aprilo 1716 al la universitato de Wittenberg. Tie influis lin Gottlieb Wernsdorf la Maljuna, Martin Chladni kaj Georg Friedrich Schröer. Studekskursoj al prelegoj ĉe la universitato de Halle, universitato de Lepsiko kaj universitato de Jena plirichigis liajn konojn. Studvojaĝo al Anglujo ne eblis pro sanecaj kialoj. Magistriĝo pri filozofio sukcesis en oktobro 1718 en Wittenberg. 

Reveninte al Kiel li trapasis la disputadon pri De perennitate animi humani kaj ekrejtis docenti altlerneje. En 1733 vokis lin duko Karlo Frederiko (Ŝlesvigo-Holstinio-Gottorf) al Kiel je eksterorda profesoreco. Aŭtomate li fariĝis tiel konsilisto de la supera konsistorio de Kiel. En majo 1735 li iĝis orda profesoro en Göttingen kaj doktoriĝis samjare. 

Predikeje kaj aŭditorie, Oporin klerigis pri dogmatiko kaj moralo laŭ ortodoksa maniero. Akurate legante la Biblion li ĉiam substrekis la pietisman postuloon veki personan fido-praktikon. La raciismon li tamen ne tute neglektis; gravis ĉiuokaze prezenti bone la kristanajn verojn. Tiel Oporin atentigis pri enhavaj paraleloj inter la Malnova Testamento kaj la Nova Testamento instigante la homojn mem esplori.  

 Literaturo 
Art. "Oporin, Joachim" - fare de Carsten Erich Carstens, ĉe: Allgemeine Deutsche Biographie, volumo 24 (1887), p. 381   
 Kenneth Lentz: "Oporin, Joachim", ĉe: Schleswig-holsteinisches biographisches Lexikon, vol. 3, Wachholtz, Neumünster 1974, p. 206-207
 Jürgen von Stackelberg: Zur geistigen Situation der Zeit der Göttinger Universitätsgründung 1737, Vandenhoeck & Ruprecht, Göttingen 1997, ISBN 978-3-525-35842-9, p. 26–55
 Katrin Lembke: "Der Göttinger Theologieprofessor Joachim Oporinus (1695–1753) als Förderer Hallescher Missionen im Spiegel seiner Korrespondenz mit Gotthilf August Francke (1696–1769)", ĉe: Göttinger Jahrbuch, jarkolekto 65 (2017), p. 35–66

 Eksteraj ligiloj 

ligiloj ĉe DDB 

Kategorio:Germanaj verkistoj
Kategorio:Germanaj teologoj
Kategorio:Germanaj profesoroj 
Kategorio:Naskiĝintoj en 1695
Kategorio:Mortintoj en 1753